stanford-oval/wikipedia huggingface dataset:
Lasse Jaakkola
Teoksia

Veskelyksen sissit, seikkailukertomus.  Karisto 1942
Ikuinen on maa! : runo lausuntakuorolle. Sos.-dem. työläisnuorisoliitto, Helsinki 1943
Sotasairaalan mysteerio: jännityskertomus, Kariston 15 mk:n romaaneja 5.  Karisto 1943
Kansanvaltainen nuorisotoiminta. Vaasan läänin valistusjärjestöjen yhteistoimikunta, Kokkola 1944
Kaksi kertaa kolme : jännityskertomus sota-ajan Helsingistä, Kariston 20 mk:n romaaneja 18.  Karisto 1945 (nimimerkillä Ola Selas)
Nuoriso-ohjaaja : mikä? : millainen? : miksi?. Sos.dem.työl.nuor.liitto, Jyväskylä 1945
Elämä on edessäsi, romaani.  Karisto 1946 (nimimerkillä Lauri Jaalas)
Talo kummun laella, romaani.  Karisto 1948 (nimimerkillä Lauri Jaalas)
Hypnoosirikos selviää', Valittuja salapoliisiromaaneja 42.  Karisto 1949 (nimimerkillä Ossi Merto), julkaistu uudelleen nimellä Hypnoosirikos : jännitysromaani. Seaflower, Helsinki 1999
Se oli hänen kohtalonsa : uneksijan romaani.  Karisto 1949  (nimimerkillä Lauri Jaalas)
Professori Kuurron juttu, Valittuja salapoliisiromaaneja 43.  Karisto 1950 (nimimerkillä Lauri Jaalas)
Akka otetaan, mies saadaan, eli, Rurik Alarik Filippus Pönttisen meno avioon : leikillinen romaani.  Karisto 1951 (nimimerkillä Lauri Jaalas)
Keiju Sinisiiven taikaliina : satuja, kuvittanut Vappu Pispa.  Karisto 1951 (nimimerkillä Lauri Jaalas)
Toimitustöitä

Jyväskylän työväen näyttämö 30-vuotias 1910–1940. Jyväskylän työväen näyttämö, Jyväskylä 1940
Lomakirja : lomanviettäjän ABC-kirja ; toim. Lasse Jaakkola, Ilmari Vartiainen. Mantereen kirja, Helsinki 1949
Matkailijan Helsinki - Turistens Helsingfors - Tourist's Helsinki : pieni opaskirjanen Helsinki-matkailijoille. Mantereen kirja, Helsinki 1950
Suomennoksia

Karl Riise : Elävien ruumiiden joukossa : kolme vuotta keskitysleirillä ; tekijän käsikirjoituksen mukaan käännetystä ruotsinkielisestä painoksesta suom. Lasse Jaakkola. Sos. dem. työläisnuorisoliitto, Helsinki 1945
Aiheesta muualla

Lasse Jaakkola Kirjasampo.fi:ssä
Liisa Tuutti

Liisa Tuutti vuonna 1977.
Sirkka Liisa Tuutti (6. syyskuuta 1941 Viipurin maalaiskunta – 30. heinäkuuta 1983 Helsinki) oli suomalainen toimittaja, joka toimi Kotilieden päätoimittajana 1978–1983. Hän kuoli äkilliseen sairauskohtaukseen 41-vuotiaana.
Ylioppilaaksi tultuaan Tuutti aloitti toimittajana Ilta-Sanomissa 1961–1963, toimi sitten Jaana-naistenlehden toimitussihteerinä 1963–1967, toimittajana Pirkassa 1967–1970, Hopeapeilissä 1970–1971, Annassa 1971–1974 ja jälleen Ilta-Sanomissa 1974–1978. Vuonna 1978 hänet nimitettiin Kotilieden päätoimittajaksi Eila Jokelan jälkeen.
Lentopallon naisten maailmanmestaruuskilpailut 1974

Lentopallon naisten maailmanmestaruuskilpailut 1974 pelattiin Meksikossa 12.–27. lokakuuta. Nämä olivat seitsemännet naisten maailmanmestaruuskilpailut. Mukana oli 23 joukkuetta Pohjois-Korean vetäydyttyä turnauksesta. Mitaliottelut pelattiin Guadalajarassa. Joukkueet pelasivat alkusarjan kuudessa lohkossa, joista kustakin kaksi parasta pääsi ylempään jatkosarjaan muiden jatkaessa alemmassa jatkosarjassa. Kumpikin jatkosarja pelattiin kolmessa lohkossa, minkä jälkeen pelattiin vielä kuuden joukkueen loppusarjat. Mestaruuden voitti Japani, hopealle sijoittui Neuvostoliitto ja pronssia sai Etelä-Korea.
Lopulliset sijoitukset

| --- | --- |
:  Japani
:  Neuvostoliitto
:  Etelä-Korea
4.:  Itä-Saksa
5.:  Romania
6.:  Unkari
7.:  Kuuba
8.:  Peru
9.:  Puola
10.:  Meksiko
11.:  Kanada
12.:  Yhdysvallat
13.:  Bulgaria
14.:  Kiina
15.:  Brasilia
16.:  Alankomaat
17.:  Tšekkoslovakia
18.:  Filippiinit
19.:  Saksa
20.:  Ranska
21.:  Dominikaaninen tasavalta
22.:  Puerto Rico
23.:  Bahama
Laura Knight

| Laura Knight |
| --- | --- |
 Laura Knight 1910-luvulla.
Henkilötiedot
Syntynyt: 4. elokuuta 1877 Long Eaton, Derbyshire
Kuollut: 7. heinäkuuta 1970 (92 vuotta) Lontoo
Taiteilija
Taidesuuntaus:  impressionismi
| Mitalit> Maa:   Yhdistynyt kuningaskunta.Taidelajit. Olympialaiset  | Mitalit> Maa:   Yhdistynyt kuningaskunta.Taidelajit. Olympialaiset  | Mitalit> Maa:   Yhdistynyt kuningaskunta.Taidelajit. Olympialaiset  | Maa:   Yhdistynyt kuningaskunta> Taidelajit. |
| --- | --- | --- | --- |
|  Hopeaa | Amsterdam 1928 | Maalaukset |  |
Laura Knight (o.s. Johnson) (4. elokuuta 1877 Long Eaton, Derbyshire – 7. heinäkuuta 1970 Lontoo) oli brittiläinen taidemaalari ja olympiamitalisti. Hänen tyylisuuntansa edusti realismin perinteitä ja impressionismia. Taideteoksissaan hän kuvasi laaja-alaisesti senhetkistä maailmaa ja teemat vaihtelivat esiintyvästä taiteesta arkielämään ja sota-aikaan.
Knight sai Dame-arvonimen vuonna 1929. Hänestä tuli ensimmäinen nainen, jonka Royal Academy of Arts -taideyhteisö hyväksyi vakinaiseksi jäseneksi vuonna 1936 ja seniorijäseneksi vuonna 1953.
Elämäkerta > Varhaisvaiheet

Laura Johnson syntyi Derbyshiren Long Eatonissa 4. elokuuta 1877. Opiskellessaan Nottinghamin taidekoulussa hän tapasi tulevan aviomiehensä Harold Knightin, jolta sai vaikutteita omiin teoksiinsa. He menivät naimisiin vuonna 1903 ja muuttivat vuonna 1907 Cornwalliin, missä he vaikuttivat merkittävässä taideyhteisössä. Lauran maalaamia kyseisen ajan avoilma- ja maisemateoksia on myyty huutokaupoissa korkeilla hinnoilla 2000-luvulla. Vuonna 1913 Knight maalasi alastomuutta käsittelevän teoksen Omakuva alastonmallin kanssa (engl. Self Portrait with Nude), jossa hän esiintyi yhdessä alastonmallitaiteilija Ella Naperin kanssa. Ankarien naisille asetettujen maalaussääntöjen mukaan Knight ei saanut maalata olemassa olevista taideteoksista eikä suoraan alastonmalleja, minkä seurauksena hän kehitti tavan, jossa teosta katsova henkilö yllättää taiteilijan ja tämän kohteen kesken luonnostyön.
Elämäkerta > 1910–1930-lukujen työtehtävät

Vuosina 1911–1929 Knightin piirustusten ja maalausten kohteena oli Sergei Djagilevin venäläinen balettiryhmä Ballets russes, josta hän seurasi kulisseissa erityisesti Lydia Lopokovaa, Anna Pavlovaa sekä näiden tanssinopettajaa Enrico Cecchettiä. Knight työsti 1920-luvun aikana myös painotuotteita sekä etsausta ostamassaan painotalossa. Vuonna 1926 hän sai mahdollisuuden maalata Yhdysvalloissa afroamerikkalaista sairaalahenkilökuntaa Johns Hopkinsin sairaalassa ja Baltimoren lastensairaalan potilaita, joista yksi kuuluisimmista teoksista on Puuvillapeltojen Madonna (engl. Madonna of the Cotton Fields). Knight osallistui vuoden 1928 Amsterdamin olympialaisiin, joissa sai hopeaa maalauksissa teoksellaan Boxer. Knightin sirkusteemaiset maalaukset valittiin voittajaehdokkaiden joukkoon Cadburyn suklaarasioiden suunnittelukilpailussa vuonna 1933, ja hän suunnitteli niihin myös konvehtien käärepaperit. 1930-luvun puolivälistä lähtien Knightin maalauksissa alkoi esiintyä myös kiertolaisia kuten romanit.
Elämäkerta > Toisen maailmansodan teokset

Toisen maailmansodan aikana Knight työskenteli sotataiteilijana.
Hänen sotataideteoksiaan olivat muun muassa
Korpraali J. D. M. Pearson, GC, WAAF (engl. Corporal J. D. M. Pearson, GC, WAAF, 1940).
Korpraali J. M. Robins (engl. Corporal J. M. Robins, 1940).
Korjattavana (engl. In For Repairs, 1941).
Korpraali Elspeth Henderson ja kersantti Helen Turner (engl. Corporal Elspeth Henderson and Sergeant Helen Turner, 1941).
Coventryn kuumailmapallokenttä (engl. A Balloon Site, Coventry, 1943).
Ruby Loftus ruuvaa latausputken kiristysrengasta (engl. Ruby Loftus Screwing a Breech Ring, 1943).
Nousu (engl. Take Off, 1944).
Elämäkerta > Myöhemmät vaiheet

Knight sai Britannian sotataiteilijoiden neuvostolta luvan osallistua vuoden 1946 Nürnbergin sotaoikeudenkäynteihin, joita hän seurasi kolmen kuukauden ajan oikeussalissa. Oikeudenkäyntien innoittamana Knight teki maalauksen, jossa sotarikoksista syytetyt istuivat penkeillä ja heidän taustallaan paloivat kaupungin rauniot. Sodan jälkeen Knight keskittyi jälleen esittävän taiteen ja kiertolaisista kertoviin teemoihin. Knight kuoli Lontoossa 7. heinäkuuta 1970.
Aiheesta muualla

Englantilaisen kuninkaallisen taideakatemian uusin jäsen. Muutamia piirteitä Laura Knightin taiteesta ja elämästä, Aamulehti, 22.01.1928, nro 21, s. 8, Kansalliskirjaston digitaaliset aineistot
Maaseutuarmeijan tyttö (1939).
Korpraali J. D. M. Pearson, GC, WAAF (1940).
Coventryn kuumailmapallokenttä (1943).
Ruby Loftus ruuvaa latausputken kiristysrengasta (1943).
Nousu (1943).
Nürnbergin sotaoikeudenkäynti 1946 (vuodelta 1946).
Leibnizin sääntö

Leibnizin sääntö tarkoittaa jompaakumpaa seuraavista:
Leibnizin yleinen sääntö, tulosäännön yleistetty muoto differentiaalilaskennassa
Leibnizin integraalisääntö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leibnizin sääntö”, voi hakea sivunnimihaulla, laajalla sivunnimihaulla tai tekstihaulla.
Let Poland be Poland (televisio-ohjelma)

Let Poland be Poland (Jotta Puola olisi Puola) on Marty Pasettan ohjaama televisio-ohjelma, jonka on tuottanut Yhdysvaltain kansainvälinen viestintävirasto yhteistyössä Yhdysvaltain puolustusministeriön kanssa. Se lähetettiin 31. tammikuuta 1982.
Historia

Ohjelmaa seurasi 185 miljoonaa katsojaa 50 maassa ympäri maailmaa. Voice of America on laatinut ääniversion 39 kielellä. Ohjelmaa lähettivät myös Radio Free Europe, Radio Liberty ja Radio France internationale.
Let Poland be Poland on kertomus vuoden 1982 tammikuun 30. päivän tapahtumista, joka julistettiin Kansainväliseksi päiväksi solidaarisuuden osoittamiseksi Puolalle.
Ohjelmaa isännöi Charlton Heston. Ohjelmaan osallistuivat muun muassa Romuald Spasowski, Zdzisław Rurarz, Adam Makowicz, Czesław Miłosz, Mstisław Rostropowicz, Kirk Douglas, Max von Sydow, James Michener, Henry Fonda, Glenda Jackson, Benny Andersson, Agnetha Fältskog, Anni-Frid Lyngstad, Paul McCartney, Björn Ulvaeus, Orson Welles ja Madeleine Albright sekä Frank Sinatra kappaleellaan "Ever Homeward", josta osan hän lauloi puolaksi.
Ohjelman aikana valtionjohtajia ja poliitikoita kutsuttiin antamaan lausuntonsa. Näitä olivat muun muassa Yhdysvaltain presidentti Ronald Reagan, Yhdistyneen kuningaskunnan pääministeri Margaret Thatcher, Portugalin pääministeri Francisco Pinto Balsemão, Saksan liittokansleri Helmut Schmidt, Islannin pääministeri Gunnar Thoroddsen, Belgian pääministeri Wilfried Martens, Japanin pääministeri Zenkō Suzuki, Italian pääministeri Arnaldo Forlani, Norjan pääministeri Kåre Willoch, Kanadan pääministeri Pierre Trudeau, Turkin pääministeri Bülent Ulusu, Luxemburgin pääministeri Pierre Werner, Espanjan pääministeri Adolfo Suárez González, Ranskan presidentti François Mitterrand, edustajainhuoneen puhemies Tip O'Neill, senaatin enemmistöpäällikkö Howard Baker ja senaattori, senaatin ulkosuhteiden komitean jäsen Clement Zablocki. Poliitikot keskittyivät arvostelemaan Puolan ja Neuvostoliiton autoritaarisia viranomaisia ja ilmaisivat tukensa Puolan kansalle.
Ohjelmassa näytettiin myös eri kaupungeissa ympäri maailmaa järjestettyjä puolalaisia tukevia mielenosoituksia: New Yorkista, Lontoosta, Brysselistä, Tokiosta, Lissabonista, Sydneystä, Washingtonista, Torontosta ja Chicagosta.
Ohjelman nimi viittaa Jan Pietrzakin lauluun "Żeby Polska była Polską".
Puolassa TVP Historia lähetti ohjelman ensimmäisen kerran 13. joulukuuta 2011.
Aiheesta muualla

Żeby Polska była Polską (1982 TV Movie) – Let Poland Be Poland IMDb-tietokannassa (en).
Ever Homeward: Sinatra Sings in Polish (His Way) (en).
Let Poland Be Poland - Introduction – Osa ohjelmaa „Let Poland Be Poland” (en).
Lentopallon miesten Aasian olympiakarsinta 2012

Lentopallon miesten 1. maanosienvälinen olympiakarsintaturnaus 2012 pelattiin Japanissa 1. - 10. kesäkuuta 2012. Karsinta on yhdistetty Aasian olympiakarsintaan. Turnauksen voittaja etenee Lontoon olympiaturnaukseen maanosien välisen olympiakarsinnan voittajana. Tämän lisäksi paras aasialainen/oseaanialainen joukkue (paitsi mahdollinen turnausvoittaja) saa olympiapaikan Aasian karsinnan voittajana.
Osallistuvat maat

Kotijoukkue
Japani
Aasian joukkueet, jotka eivät selvinneet maailmancupista suoraan kisoihin
Iran
Kiina
Aasian mestaruuskilpailujen 2011 3. ja 4. sijoittuneet
Etelä-Korea
Australia
Muut
Serbia
Venezuela
Puerto Rico
Sarjataulukko

| Sijoitus | Joukkue | Ottelut | 3P | 2P | 1P | 0P | VE | HE | p+ | p- | p suhde | P |
| --- | --- | --- | --- | --- | --- | --- | --- | --- | --- | --- | --- | --- |
| 1 | Serbia | 7 | 7 | 0 | 0 | 0 | 21 | 1 | 552 | 426 | 1,296 | 21 |
| 2 | Australia | 7 | 5 | 0 | 0 | 2 | 15 | 8 | 527 | 470 | 1,121 | 15 |
| 3 | Iran | 7 | 4 | 1 | 0 | 2 | 16 | 9 | 612 | 547 | 1,119 | 14 |
| 4 | Japani | 7 | 3 | 1 | 0 | 3 | 13 | 12 | 579 | 567 | 1,021 | 11 |
| 5 | Kiina | 7 | 3 | 0 | 2 | 2 | 13 | 14 | 575 | 599 | 0,960 | 11 |
| 6 | Etelä-Korea | 7 | 1 | 2 | 1 | 3 | 13 | 16 | 593 | 635 | 0,934 | 8 |
| 7 | Venezuela | 7 | 1 | 0 | 0 | 6 | 4 | 18 | 453 | 542 | 0,836 | 3 |
| 8 | Puerto Rico | 7 | 0 | 0 | 1 | 6 | 4 | 21 | 489 | 594 | 0,823 | 1 |
Sarjataulukko > Ottelut

| Joukkue |  |  |  |  |  |  |  |  |
| --- | --- | --- | --- | --- | --- | --- | --- | --- |
|  Serbia |  | 3-0 | 3-0 | 3-0 | 3-0 | 3-1 | 3-0 | 3-0 |
|  Australia | - |  | 3-1 | - | 3-0 | 3-1 | 3-0 | 3-0 |
|  Iran | - | - |  | 3-0 | 3-2 | 3-0 | 3-0 | 3-1 |
|  Japani | - | 3-0 | - |  | - | 3-2 | 3-0 | 3-1 |
|  Kiina | - | - | - | 3-1 |  | - | 3-1 | 3-0 |
|  Etelä-Korea | - | - | - | - | 3-2 |  | 3-0 | 3-2 |
|  Venezuela | - | - | - | - | - | - |  | 3-0 |
|  Puerto Rico | - | - | - | - | - | - | - |  |
Leo Leppä

Leo Lauri Leppä (28. toukokuuta 1893 Lammi – 18. elokuuta 1958 Turku) oli suomalainen taloudenhoitaja ja rovasti, joka toimi Kansallisen Kokoomuksen kansanedustajana Turun läänin eteläisestä vaalipiiristä vuosina 1945–1948.
Leppä kirjoitti ylioppilaaksi vuonna 1914. Teologian erotutkinnon hän suoritti vuonna 1918 ja sai pappisvihkimyksen samana vuonna. Pastoraalitutkinnon Leppä suoritti vuonna 1923. Työuransa aikana hän toimi kirkollisissa tehtävissä muun muassa Askaisissa, Laitilassa ja Turussa minkä lisäksi hän toimi kamreerina sekä Asikaisten että Rymättylän säästöpankeissa. Paikallispolitiikassa Leppä oli mukana toimien kunnanvaltuutettuna sekä Rymättylässä että Turussa. Hän oli presidentinvaalin valitsijamies vuoden 1950 vaaleissa.
Lepän vanhemmat olivat vääpeli Karl Fredrik Leppä ja Emerentia Nålberg. Leppä oli naimisissa Aino Emilia Oksasen kanssa vuodesta 1918 lähtien. Hän sai rovastin arvonimen vuonna 1943.
LibriVox

| --- | --- |


Aloitus: Elokuussa 2005
Sijainti: Maailmanlaajuinen (kotipaikka USA)
Äänikirjoja: 11732 kpl (huhtikuu 2018)
Uusia äänikirjoja: 60-100 per kuukausi
Lukijat: 8628 vapaaehtoista lukijaa (4/2018)
Budjetti: US$5000/vuosi
Kotisivu: http://librivox.org
LibriVox on verkkokirjasto ja projekti äänikirjojen tuottamiseksi. Kaikki LibriVoxin tuottamat äänikirjat ovat tekijänoikeudesta vapaita, ja niitä tuottavat vapaaehtoiset lukijat, joko yksin tai yhdessä. LibriVox perustettiin vuonna 2005.
LibriVox-projekti on tuottanut noin 11 000 äänikirjaa 36 kielellä (huhtikuu 2018), ja useimmiten äänikirjoja julkaistaan 60–100 joka kuukausi. Suurin osa lähdeteksteistä saadaan Gutenberg-projektilta Yhdysvaltain tekijänoikeuslakien mukaisesti.
Aiheesta muualla

LibriVox.org
Librivoxin suomenkielisiä teoksia
Leibnizin lause

Leibnizin lause on geometriassa kolmiota koskeva tulos, joka kuuluu seuraavasti: Olkoon G kolmion ABC keskijanojen leikkauspiste. Tällöin jokaiselle pisteelle M on voimassa  |MA|^{2}+|MB|^{2}+|MC|^{2}=3|MG|^{2}+{\frac {1}{3}}\left(|AB|^{2}+|BC|^{2}+|AC|^{2}\right)
Myös seuraava tulos tunnetaan Leibnizin lauseena: Jos kolmion sivujen pituudet ovat  a,b ja  c, ympäri piirretyn ympyrän keskipiste  O, kolmion mediaanien leikkauspiste  G ja kolmion ympäri piirretyn ympyrän säde  R, niin  OG^{2}=R^{2}-{\frac {1}{9}}\left(a^{2}+b^{2}+c^{2}\right). Lause voidaan todistaa Stewartin lauseen avulla.
Let The World Know

| Let the World Know Dead by April |
| --- | --- | --- |

Studioalbumin tiedot
 Julkaistu: 12. helmikuuta 2014
 Kesto: 49.00
 Levy-yhtiö: Universal
Listasijoitukset
  36.
Dead by Aprilin muut studioalbumit
| Incomparable 2011 | Let the World Know 2014 | Worlds Collide 2017 |
Let the World Know on Dead by Aprilin kolmas studioalbumi, joka julkaistiin 12. helmikuuta 2014.
Kappaleet

Beautiful Nightmare – 4.06
Abnormal – 4.15
Empathy – 3.57
Done With Broken Hearts  – 3.12
As a Butterfly – 4.52
Same Star – 3.20
Let the World Know – 3.50
Peace of Mind – 3.17
Freeze Frame – 3.58
Infinity x Infinity – 3.10
My Tomorrow – 4.02
Hold On – 3.36
Replace You – 3.25
Cause I Need You – 4.18  (Japanin bonuskappale)
Arvostelut

Imperiumi: 9½/10
Kaaoszine: 9-/10
Soundi:
Libris-kannustuspalkinto

Libris-kannustuspalkinto on Libris Oy:n myöntämä palkinto taiteilijoille.
Suomen Kansallisoopperassa palkinto annetaan vuorovuosin laulutaiteen ja tanssitaiteen edustajalle. Palkinnolla pyritään kannustamaan jo ammattitaitoa omaavaa taiteilijaa kehittämään taitojaan edelleen ja tukemaan tämän urakehitystä sekä Suomessa että ulkomailla. Palkinnon suuruus on 3.000 euroa ja se jaetaan keväisin.
Palkinnon saajat

2005 Sopraano Päivi Nisula
2006 Tanssija Minna Tervamäki
Leibnizin yleinen sääntö

Leibnizin yleinen sääntö kuuluu differentiaali- ja integraalilaskentaan ja se yleistää tulosäännön. Se on nimetty kehittäjänsä Gottfried Leibnizin mukaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:General Leibniz rule
Liikennevirasto (Ruotsi)

| Liikennevirasto  |
| --- | --- |

Perustettu:  1. huhtikuuta 2010
Päätoimi­paikka:   Borlänge
Pääjohtaja:  Gunnar Malm
Työntekijöitä:  6 500
Aiheesta muualla
www.trafikverket.se
Liikennevirasto (ruots. Trafikverket) on Ruotsin valtion viranomainen, jonka vastuulla on Ruotsin tie-, rautatie-, merenkulku- ja ilmailuliikenne. Lisäksi viraston tehtäviin kuuluu hallita ja ylläpitää kaikkia Ruotsin valtio-omisteisia teitä ja rautateita sekä vastata näiden pitkänajan kehittämissuunnitelmista. Kuljetushallitus taas vastaa lupa-, valvonta- ja sääntelykysymyksistä, kuten ajokorteista ja ruuhkamaksuista.
Viraston toiminta alkoi 1. huhtikuuta 2010 yhdistämällä silloiset Liikennehallitus, Ratavirasto, sekä osia Merenkulkuvirastosta, Ilmailuvirastosta ja Valtion viestintäanalysointivirastosta.
Aiheesta muualla

Wikimedia Commonsissa on kuvia tai muita tiedostoja aiheesta .
Liikenneviraston kotisivut (Arkistoitu – Internet Archive)
Leibniz (täsmennyssivu)

Leibniz voi tarkoittaa:
Gottfried Leibniz (1646–1716), saksalainen filosofi ja matemaatikko
Gottfried Wilhelm Leibniz -palkinto, tiedepalkinto
Leibnizin laki, filosofiaan liittyvä periaate
Leibnizin lause, matematiikassa ehto vuorottelevien sarjojen suppenemiselle
Latvanen (Lappeenranta)

| Latvanen |
| --- | --- |
Valtiot:  Suomi 
Paikkakunta:  Lappeenranta 
Koordinaatit:  60°55′34″N, 27°56′15″E
Vesistöalue ja valuma-alueen tietoja
Laskujoki:  Jussinjoki 
Järvinumero:  09.006.1.005
Mittaustietoja
Pinnankorkeus:  63,5 m  
Rantaviiva:  11,2966 km  
Pinta-ala:  1,1255 km²  
Tilavuus:  0,00340794 km³  
Keskisyvyys:  3,03 m  
Suurin syvyys:  11,28 m  
Saaria:  4 
 fiLatvanen 
Latvanen  on Etelä-Karjalassa Lappeenrannassa Pulsassa sijaitseva järvi, joka kuuluu Urpalanjoen vesistöön.
Maantietoa

Järven pinta-ala on 113 hehtaaria eli 1,1 neliökilometriä. Se on 2,4 kilometriä pitkä ja 1,3 kilometriä leveä. Järven muoto on mutkikas ja sen voi mieltää M-kirjaimen muotoiseksi. Näin nähtynä järvellä olisi mutkikas pituuslinja, joka on lähes neljä kilometriä pitkä ja 600 metriä leveä. Järven lounaispäätä kutsutaan Jurkkolanlahdeksi, pohjoispäätä Kirveslahdeksi ja kaakkoisosaa Laajalahdeksi. Laajalahden länsipuolella sijaitsee 400 metriä pitkä Särkiniemi, jonka länsipuolelle jää Rautlahti. Järven yhtenäisyyttä rikkoo Rautlahdella oleva Suurisaari, joka on yksi järven neljästä saaresta. Saarien yhteispinta-ala on yli viisi hehtaaria, mikä on noin 4,5 % järven kokonaispinta-alasta. Suurisaari on 350 metriä pitkä ja 200 metriä leveä. Sen pinta-ala on noin viisi hehtaaria, jolloin muille saarille jää yhteispinta-alaksi muutama aari. Suurisaaren vieressä on Pikkusaari ja saarien lähellä pieni luoto. Myös Särkiniemen rannassa on luoto.
Järvi on luodattu ja siitä on julkaistu syvyyskartat. Sen tilavuus on 3,4 miljoonaa kuutiometriä eli 0,0034 kuutiokilometriä. Järven keskisyvyys on 3,0 metriä ja suurin syvyys on 11,3 metriä. Syvin kohta on Jurkkolanlahdella. Rautalahdella sijaitsee lähes seitsemään metriin ulottuva syvänne.
Järven rantaviivan pituus on 11,3 kilometriä, josta saarten rantaviivan yhteispituus on noin yksi kilometriä. Sen rannat ovat metsämaata lukuun ottamatta luoteisrantoja, missä kahden maatilan pellot ylettyvät rannoille asti. Järven rannoille on rakennettu yli 20 vapaa-ajan asuntoa. Niille tulee tiet Jurkkolan ja Pulsan kyliltä. Järven pohjoisrantaa seuraa Vainikkalan rata, jolla liikennöidään Luumäeltä Venäjälle.
Vesistösuhteet

Järvi sijaitsee Urpalanjoen vesistössä (vesistöaluetunnus 09) Suuri-Urpalon valuma-alueella (09.006). Järven vedenpinnan korkeus on 63,5 metriä mpy.
Järvi saa pääosan vedestään omalta valuma-alueeltaan. Siihen laskee monia ojitettuja ojia sekä ympäristössä sijaitsevia pieniä järviä. Niitä ovat Lavoslampi, Vuorilampi sekä Rautlampi ja Matlampi. Järven lasku-uoma on luontainen oja, joka on junaradan pengerryksen vuoksi oikaistu yhtymään Jussinjokeen. Se laskee Pieni-Urpaloon, jonka laskujoki Kytöjoki laskee Urpalonjärveen.
Lennart von Zweygberg

Lennart August von Zweygberg
Lennart August von Zweygberg (25. joulukuuta 1874 Jyväskylä – 11. helmikuuta 1960 Indianapolis, Yhdysvallat) oli suomalainen sellotaiteilija ja musiikkipedagogi.
Von Zweygbergin vanhemmat olivat ylimetsänhoitaja, hovineuvos Adolf Wilhelm von Zweygberg ja Augusta Sofia Rehnström. Hän pääsi ylioppilaaksi Jyväskylän lyseosta 1895 ja harjoitti musiikkiopintoja Suomessa ja ulkomailla.
Von Zweygberg opiskeli valtionstipendin turvin Sondershausenin konservatoriossa Saksassa Carl Scroederin, Hugo Beckerin ja Joseph Jacobin oppilaana. Hän oli sitten sellonsoiton opettajana Krefeldin konservatoriossa Saksassa ja oli myös sellistinä Helsingin, Riian, Krefeldin ja Winterthurin sinfoniaorkestereissa. Vuosina 1910–1914 ja 1919–1928 von Zweygberg teki esiintymiskiertueita Euroopassa esiintyen muun muassa Roomassa, Pariisissa, Münchenissa, Lontoossa, Leipzigissa ja Leningradissa.
Vuonna 1928 von Zweygberg muutti Sveitsistä Bloomingtoniin Yhdysvaltoihin ja hänestä tuli pian Yhdysvaltain kansalainen. Hän oli sellonsoiton professorina Indianan yliopiston Jacobs School of Musicissa 1928–1945 ja toimi myös yliopiston kamariorkesterin ja pienempien kokoonpanojen kapellimestarina. Von Zweygberg oli myös kuvataiteilija ja hänen pastellitöitään on Sibelius-museon kokoelmissa. Vuonna 1998 Daisy Hinkle Garton perusti The Lennart A. von Zweygberg Cello Scholarship-apurahan, joka myönnetään vuosittain Indianan yliopiston sellonsoiton opiskelijoille.
Aiheesta muualla

Käynti suomalaisen taiteilijaerakon luona, Aamulehti, 31.03.1922, nro 75, s. 7, Kansalliskirjaston digitaaliset aineistot